**5 klasė**

**„Virtuvės šefės “**

**Adomavičiūtė A., Jakštytė A., Indriekus E., Mozūraitis L.**

Pirmiausia atidžiai perskaitykite visą užduotį ir supraskite, ką reikės padaryti. Paskui susisiekite su grupės draugais ir pasitarkite, kaip dirbsite.

Atlikę darbą, įsivertinkite kiekvieno grupės mokinio įdėto darbo kiekį. Tiesiog 10 taškų pasidalinkite tarpusavyje pagal įdėtą darbą ir šalia pavardės parašykite. Sėkmės☺ Jei kuris nors grupės narys nieko nedarė, prie jo pavardės parašykite nulį.

**TECNOLOGIJOS, MATEMATIKA**

Tikslas:

GAMINU SU... (MAMA, MOČIUTE...)

UŽDAVINIAI:

1. Bendradarbiavimo kompetencijos ugdymas.
2. Technologinio raštingumo ugdymas.
3. Praktinės veiklos ir saugaus darbo virtuvėje ugdymas.
4. IT kompetencijų ugdymas.
5. Matematikos žinių pritaikymas
6. Naujos informacijos ieškojimas

**UŽDUOTIS:**

1. Pasitarus su mama, tėčiu, močiute, broliu, sese pagaminti nesudėtingą patiekalą iš namuose turimų produktų.

2. Tvarkingai užrašyti gaminamo patiekalo receptą. Recepte nurodyti kiekvieno maisto produkto kiekį gramais. Suskaičiuoti, kiek gramų produktų reikės visam patiekalui pagaminti. Paskui pasidomėti ir užrašyti, kiek kiekvienas įdėtas produktas kainuoja, kiek kainuos pagamintas patiekalas. Pasverti pagamintą patiekalą ir palyginti, keliais gramais jis sunkesnis ar lengvesnis už įdėtų produktų svorį. Parašyti išvadą, kodėl svoriai skiriasi.

3. Trumpai aprašyti darbo eigą.

4. Gražiai paserviruoti.

5. Kokybiškai patiekalą nufotografuoti. Išsaugoti nuotrauką užrašyti savo vardą ir klasę.

1. Matematikoje yra tokia skaičių eilutė, kitaip vadinama skaičių seka, kuri prasideda skaičiais 0, 1, 1, 2, 3, 5, 8, 13,.....ir taip toliau. Kiekvienas eilutės(sekos)skaičius yra lygus dviejų prieš tai esančių skaičių sumai. Eilutė(seka) pavadinta viduramžių matematiko Fibonačio vardu. Jums reikia parašyti Fibonačio skaičių eilutę, pradedant skaičiumi **3**. Parašyti dar **15** skaičių.( daugiau informacijos galite surasti į google paieškos laukelį įrašę Fibonačio seka**)**

Technologijų vertinimo kriterujai:

1. 2-3 sakiniais aprašytas patiekalo pasirinkimas, su kuo gaminta, kodėl? 2 taškai
2. Užrašytas receptas ir darbo eiga. 3 taškai
3. Praktinio darbo nuotrauka. Galutinis rezultatas. 5 taškai.

**Matematikos vertinimo kriterijai:**

1. Gaminamo recepto užrašymas be gramatinių klaidų **(1 taškas)**
2. Produktų kiekio užrašymas gramais **(3 taškai)**
3. Suskaičiavimas, kiek reikės gramų gaminamam patiekalui **(4 taškai)**
4. Suskaičiavimas, kiek kainuos visas patiekalas, užrašant kiekvieno produkto kainą **(4 taškai)**
5. Suskaičiavimas, keliais gramais pagamintas patiekalas sunkesnis ar lengvesnis už įdėtų produktų svorį **(4 taškai)**
6. Už Fibonačio eilutės(sekos) teisingą užrašymą **(2 taškai)**
7. Už tvarkingą ir kūrybišką darbo pristatymą **(2 taškai)**

7. Darbas bus vertinamas matematikos kaupiamuoju pažymiu už surinktus taškus:

0 – 1 taškas – pažymys 1

2 – 3 taškai – pažymys 2

4 – 5 taškai – pažymys 3

6 - 8 taškai – pažymys 4

9 - 10 taškų – pažymys 5

11 – 12 taškų – pažymys 6

13 – 14 taškų - pažymys 7

15 – 16 taškų – pažymys 8

17 – 18 taškų – pažymys 9

19 – 20 taškų – pažymys 10

**Pastaba: Darbą atsiųsti mokytojoms D. Maksimavičienei ir Z. Šestilienei. Rekomenduotina per Teams „Darbai“**